**VÁC VÁROSI LABDARÚGÓ STADION**

**HÁZIREND KIEGÉSZÍTÉS**

 **A stadion Házirendje – összhangban a Nemzeti Népegészségügyi Központ, valamint Magyarország Kormánya által közzétett útmutatók ajánlásával – az alábbi pontokkal egészül ki.**

- A vendégek, sportolók elfogadják a stadion mindenkor érvényes házirendjét és annak COVID-19 vírus miatt elkészített, házirend kiegészítését!

1. Kérjük, hogy az egészségvédelem, valamint az megbetegedések elkerülése érdekében

fokozottan tartsák be az alábbiakat:

1.1.A stadion területén, az öltözőkben, egyéb helységekben tartsanak megfelelő védőtávolságot (1,5 m).

1.2. Javasolt a gyakoribb, szappanos kézmosás. Vendégek a zárt térbe csak maszkban és kézfertőtlenítés követően léphetnek a stadion székház épületébe, melynek biztosítása Bérlő feladata.

1.4. Az öltözőkben a Nemzeti Népegészségügyi Központ ajánlása alapján a 1,5 m védőtávolság betartására is ügyelni kell, kérjük ezt az ülő alkalmatosságoknál vegyék figyelembe!

1.5. Kérjük Önöket az egészségügyi és higiénés előírások fokozott betartására, úgymint:

- A stadionba lázas vagy hányásos-hasmenéses, megbetegedésben szenvedők, illetve légúti tüneteket mutatók nem látogathatják.

- A stadion területére a folyamatosan frissülő Magyar Labdarúgó Szövetség által hozott rendezési feltételeket be kell tartani, „Zártkapus programok” esetén a Vác VLSE és a Vác Fc Kft. szabályai az irányadók, kiemelt hangsúlyt fektetve a rendezési előírásokra. Ennek kapcsán Bérlők (Vác VLSE és Vác FC Kft.) saját belső házirendjét is köteles elkészíteni, melyet jól látható helyen a bejáratnál kifüggeszt.

- A mosdók használatát követően az alapos kézmosás és kézfertőtlenítés alkalmazása szükséges.

- Amennyiben rövid ideig az előtérben tartózkodik, kérjük tartsa a 1,5 m védőtávolságot, valamint kötelező a maszk viselése.

Fenti higiénés előírásokra a stadion több pontján tájékoztatók kerültek kihelyezésre, házirend kiegészítéssel együtt.

2. Tájékoztatjuk Önöket, hogy a stadionban a takarítás, fertőtlenítés az érvényben lévő szabályozásoknak megfelelően, az Önök védelmének érdekében az alábbiak szerint kell biztosítani Bérlőknek:

2.1. A stadionban naponta, szükség szerint több alkalommal fertőtlenítő takarítást kell végezni, (az öltözőkben a fertőtlenítés ideje alatt a szellőztetés és az egyéb biztonsági előírások betartásával).

2.2. Kézmosási lehetőség (víz, szappan és papír kéztörlő) a stadion székház épületében a mosdókban biztosítani szükséges.

2.3. A mellékhelységekben és zuhanyzókban óránként (forgalomtól függően szükség szerint gyakrabban) fertőtlenítő takarítást kell végezni.

2.4. A vendégek/sportolók vagy a személyzet által gyakran érintett felületeket meghatározott időközönként fertőtleníteni szükséges:

- ajtókilincs, kapcsolók, fogantyúk, korlátok, csaptelepek, WC lehúzók, pultok, cserepadok, –szükség szerint gyakrabban,

- közös kulcsok (pl: öltöző, szekrény, pálya és pálya tartozékok) – minden használat után.

Jelen kiegészítés 2020. szeptember 01. napján lép hatályba, rendelkezései kiterjednek a stadion

minden vendégre. Az Üzemeltető a jelen kiegészítés rendelkezéseit a Nemzeti Népegészségügyi Központ ajánlása alapján állította össze.

Köszönjük, hogy a Házirendben és annak kiegészítésében foglaltakat fokozott figyelemmel kezelik és betartják, az egészségvédelem és a megbetegedések megelőzése és elkerülése érdekében!

Váci Sport Kh. Np. Kft

ügyvezető „sk”